**Referat - Styremøte på Zoom 12.1.2021, Kortversjon**

1. **Slemdal områderegulering**

Lite er skjedd siden siste møte. Ny saksbehandler i PBE må sette seg inn i saken. PBE skulle ha lagt planene ut til offentlig ettersyn i 1. kv 2021, men dette er utsatt til høsten. Vi sender ny henvendelse ila januar for å minne om våre synspunkter og om at helheten er svært viktig. Vi blir invitert til nytt (digitalt) møte i samspillgruppen i feb/mars.

1. **Kartlegging av stier**

PBE og BYM er blitt kontaktet flere ganger ang oppfordringen om å gjenåpne den regulerte stien mellom Melkevn og Gråkamvn. En viktig snarvei for skolebarn og andre. Bydelsutvalget ser også nå saken. Nå som 2 tomter er under utbygging er det en gylden mulighet til å ordne stien.

Smett langs Frøensbekken til Anne Maries vei, er mye brukt men ikke regulert. Hevd. Vi bør gjøre myndighetene oppmerksom på at den bør reguleres. Ris Vel har reparert broen.

Vi jobber med å få et kart som viser stier og smett som kan legges på hjemmesiden og vår Facebook side.

1. **FAU samarbeid og trafikksaker**

Vi støttet FAU Ris refleksaksjon med kr 15.000. Øvrige trafikksaker blir oppdatert så snart som mulig, fordi saksbehandler ikke var tilstede på møtet.

1. **Gulleråsen stasjon**

Styrets representant har hatt kontakt med Sporveien og Ruter. Dialog ang ønske om å få gjenåpnet stasjonen i retning sentrum. Vi har invitert Ruter til befaring i uke 3 eller 4 og håper på positiv respons.

1. **Årsmøte 2021**

Vi håper å kunne holde fysisk møte og har reservert møterom på Heming onsdag 2. juni kl 18. Nærmere informasjon kommer.

1. **Rikshospitalet**

Reguleringsplanen var planlagt lagt ut til offentlig høring 3.1.21 men vi er usikre på når planene kommer ut. HSØ har kommentert våre og andres innspill til varsel om oppstart. Bl a er det bekreftet at riggområder vest for Sognsvannsbekken ved inngangen til Gaustadskogen er tatt ut av planene, byggehøyden er noe lavere, og det er fortsatt diskusjon om helikopterstøy. Vi følger med videre.